**Tango** on Pedro’s Heavy Gentlemenin kahdeksas studioalbumi, joka julkaistiin syyskuussa 1993. Albumi on julkaistu vain CD-levynä Fazer Musiikin toimesta.

Albumi sisältää tunnettujen suomalaisten tangojen instrumentaalisia versioita uusina sovituksina. Keskeisimmät soittimet albumilla ovat harmonikka, viulu sekä kitara.

Kappaleet
---------

Kaikki kappaleet sovittanut Jaakko Salo.

1. Tähdet meren yllä – 3.29 (*Stars Above the Sea*, säv. Unto Mononen)
2. Satumaa – 3.43 (*Dreamland*, säv. Unto Mononen)
3. Syyspihlajan alla – 2.29 (*Under the Autumn Rowantree*, säv. Arvo Koskimaa)
4. Punatukkaiselle tytölleni – 3.38 (*To My Redhead Girl*, säv. Olavi Virta)
5. Kohtalon tango – 3.15 (*Tango of Destiny*, säv. Unto Mononen)
6. Valkovuokot – 3.07 (*Wood Anemones*, säv. Kaarlo Valkama)
7. Naisten tango – 3.41 (*Ladies' Tango*, säv. Toivo Kärki)
8. Tule hiljaa – 2.58 (*Come Softly*, säv. Toivo Kärki)
9. Kangastus – 3.09 (*Fata Morgana*, säv. Unto Mononen)
10. Hiljainen kylätie – 3.06 (*The Quiet Village Road*, säv. Toivo Kärki)
11. Muistelo – 3.04 (*Remembrance*, säv. Georg Malmstén)
12. Kesäinen muisto – 3.43 (*A Summer Memory*, säv. Arvo Koskimaa)

CD-levyn sisälehtisessä eli bookletissa on Pekka Gronowin kirjoittama teksti:

> »Pedro Hietasen ensimmäinen soitin oli harmonikka, jota hän ryhtyi opiskelemaan jo kuusivuotiaana äitinsä opastuksella. Kun Pedro monien muiden tavoin alkoi innostua rockista, harmonikka ei oikein sopinut kuvaan. Seitsemänkymmenluvulla hän soitti Wigwamissa kosketinsoittimia.
> 
> 
> Harmonikka tuli taas mukaan kuvaan, kun Pedrosta tuyli 1980-luvulla suosittu sovittaja ja orkesterinjohtaja. "Pedro’s Heavy Gentlemen" oli alunperin Pedron levytyskokoonpano, mutta tähän mennessä yhtye on ehtinyt tehdä kahdeksan levyn lisäksi myös tehdä koko joukon muita keikkoja.
> 
> 
> Tähän mennessä herrasmiehet ovat tehneet omaperäisiä sovituksia monenlaisesta musiikista - levyiltä löytyy niin venäläisiä kansanlauluja kuin suomalais-trinidadilaisia calypsojakin. Tällä kertaa aiheena on suomalainen tango, mistä seuraa, että Pedro pysyttelee tiiviisti haitarin kahvassa.
> 
> 
> Levyn sävelämät eivät juuri esittelyä kaipaa. Mukaan on valittu kaksitoista suomalaisen tangon klassikkoa. Jos minun pitäisi valita kolme kaikkein tyypillisintä suomalaista tangoa, niin ne löytyisivät tältä listalta. Arvo Koskimaan "Syyspihlajan alla" ei toki ollut ensimmäinen suomalainen tangosuosikki, mutta sen pohjattomassa kaipuussa on niin paljon suomalaisen tangon perusaineksia, että siitä on tullut kiistaton klassikko. Henry Theelin vuonna 1942 tekemä levytys tästä kappaleesta aloitti varsinaisesti tangon voittokulun meillä. Toivo Kärki vakiinnutti sitten sodan jälkeen suomalaisen tangon aseman. "Tule hiljaa" oli Theelin ja Olavi Virran levytyksinä yksi häne läpimurtokappaleitaan. Unto Mononen taas oli kuusikymmenluvun menestykskkäin tangosäveltäjä: vuonna 1964 ainoastaan Beatlesit pystyivät päihittämään hänet Suomen levymyyntilastoissa. Koskimaa, Kärki ja Mononen hallitsevat tämän kokoelman säveltäjäluetteloa, jota Georg Malmstén, Olavi Virta ja Kaarlo Valkama täydentävät.
> 
> 
> 
> Levyn sovitukset on tehnyt Jaakko Salo, joka vastasi jo kuusikymmenluvulla monien mukana olevien kappaleiden alkuperäisistä levytyksistä. Sen jälkeen hän on ollut monessa mukana, muunmuassa tekemässä Eino Grönin argentinalaisia tangolevytyksiä. Suomalaiset klassikot ovatkin tässä saaneet mausteita Buenos Airesista. Orkesterin osuudet on tarkkaan kirjoitettu, mutta Pedrolle itselleen on annettu vapaat kädet improvisoida ja sooloilla oman makunsa mukaan. Pedron lisäksi myös viulisti Jari Lappalainen ja kitaristi Peter Lerche saavat runsaasti soolotilaa.»   
> (Lisensiaatti Gronow on Yleisradion äänilevystön ja Suomen Äänilevyarkistion varapuheenjohtaja. Hän on suomalaisen populaarimusiikintutkimuksen alullepanija.)
> 
>

Kokoonpano
----------

### Pedro’s Heavy Gentlemen

* Pedro Hietanen - harmonikka
* Jari Lappalainen - viulu
* Peter Lerche - kitara
* Karoly Garam - sello
* Petri Ikkelä - bandoneón
* Jaakko Salo - piano
* Heikki Virtanen - kontrabasso
* Reino Laine - rummut

### Tuotanto

* Dan Tigerstedt - äänitys ja mixaus (Finnvox)
* Pauli Saastamoinen - CD-masterointi (Finnvox)
* Stefan Bremer - kannen suunnittelu ja kuvaus
* Pedro Hietanen - tuottaja (Fazer Musiikki)
* Jaakko Salo - tuottaja (Fazer Musiikki)

Lähteet
-------

1. ↑  Pedro's Heavy Gentlemen - Tango *Spotify*. Viitattu 8.8.2023.
2. 1 2 3  Pekka Gronow: *Pedro's Heavy Gentlemenin "Tango"-albumin sisäkannen teksti*. Fazer Musiikki, 1993.
3. 1 2  Pedro's Heavy Gentlemen - Tango (1993, CD) *Discogs*. Viitattu 8.8.2023.